Jernbane i Luxembourg

Jernbanen i Luxembourg drives av selskapet Société Nationale des Chemins de Fer Luxembourgeois (forkortet CFL). Luxembourg og to av nabolandene har eierandeler i selskapet:
 Luxembourg 92%
 Belgia 6%
 Frankrike 2%

I 2005 transporterte selskapet ca. 14,1 millioner passasjerer og 11,7 millioner tonn gods.  Selskapet har 3 090 ansatte og CFL er demed den 7. største arbeidsgiver i landet.

Jernbanenettet har en samlet lengde på 275 kilometer, hvorav 140 er dobbeltspor og 135 enkeltspor. Landet har 617 kilometer skinnegang totalt og av disse er 574 kilometer elektrifisert. 526 kilometer har en spenning på 25 kV, 50 Hz, og omtrent 48 km bruker 3 kV likestrøm.

Luxembourg har grenser til Belgia, Frankrike og Tyskland og det er samtrafikk over grensene til alle disse tre landene. Noen forbindelser drives av CFL alene, mens andre opereres av SNCF, NMBS/SNCB og DB.  CFL tilbyr passasjertog som dekker størsteparten av linjenettet i landet.

De fleste passasjertogene kjøres med elektriske togsett eller er tog trukket av elektriske lokomotiver. Selskapet har også to dieseldrevne togsett samt en flåte av diesellokomotiver som brukes i godstog og som skiftelokomotiver. 

Togtilbud

Passasjertog
CFL tilbyr passasjertog over seks forskjellige hovedstrekninger.:

 Linje 10 Luxembourg – Troisvierges-grense – Liège (Belgia), Kautenbach – Wiltz og Ettelbrück – Diekirch
 Linje 30 Luxembourg – Wasserbillig-grense – Trier (Tyskland)
 Linje 50 Luxembourg – Kleinbettingen-grense – Brussel (Belgia)
 Linje 60 Luxembourg – Thionville (Frankrike)/Volmerange-les-Mines (Frankrike)/Rumelange/Audun-le-Tiche (Frankrike) og Pétange – Esch-sur-Alzette
 Linje 70 Luxembourg – Pétange – Athus (Belgia)/Longuyon (Frankrike)
 Linje 80 Arlon (Belgia) – Rodange – Virton (Belgia)

Innenfor landegrensene deles hovedstrekningen inn på følgende måte:

 Linje 1 Luxembourg – Troisvierges-grensen
 Linje 1a Ettelbruck – Diekirch
 Linje 1b Kautenbach – Wiltz
 Linje 2a Kleinbettingen – Steinfort
 Linje 2b Ettelbruck – Bissen
 Linje 3 Luxembourg – Wasserbillig-grense via Sandweiler-Contern
 Linje 4 Luxembourg – Berchem – Oetrange
 Linje 5 Luxembourg – Kleinbettingen-grensen
 Linje 6 Luxembourg – Bettembourg-grensen
 Linje 6a Bettembourg – Esch/Alzette
 Linje 6b Bettembourg – Dudelange-Usines (Volmerange)
 Linje 6c Noertzange – Rumelange
 Linje 6d Tétange – Langengrund
 Linje 6e Esch-sur-Alzette – Audun-le-Tiche
 Linje 6f Esch-sur-Alzette – Pétange
 Linje 6g Pétange – Rodange-frontière (Aubange)
 Linje 6h Pétange – Rodange-frontière (Mont St. Martin)
 Linje 6j Pétange – Rodange-frontière (Athus)
 Linje 6k Brucherberg – Scheuerbusch
 Linje 7 Luxembourg – Pétange

 Jernbaneforbindelser til naboland 
 Samme sporvidde:
  Belgia  —  spenningsendring 15 kV vekselstrøm/3 kV likestrøm
  Frankrike  — spenningsendring 15 kV vekselstrøm/3 kV likestrøm
  Tyskland  —  samme spenning

 Museums- og turistjernbaner 
Sørvest i Luxembourg i kantonen Esch-sur-Alzette ligger industri- og jernbanemuséet Parc Industriel et Ferroviaire du Fond-de-Gras som inkluderer to museumsjernbaner: Train 1900 som er en normalsporet tidligere malmjernbane og Miniéresbunn som er en elektrifisert smalsporet gruvebane med sporvidde 700 mm.

Referanser

Eksterne lenker